《弃官归故庐》
宋代·游九功

野塘漫漫板板东，家在春风畎亩中。
阶草不芟新织翠，庭花初种小开红。
酒赏村酿馀酸味，诗乏才华有淡工。
邻里相过无杂语，但云饥后庆年丰。

作者简介：建宁建阳人，字勉之，一字禹成，号受斋先生。游九言弟。以荫补官。累除兵部郎官，出知泉州。理宗端平初，召为司农少卿，论沿边夫役之弊。兼枢密副都承旨，知庆元府，以循吏称。入权刑部侍郎，奉祠。清慎廉恪，与九言自为师友。卒年八十一。谥文清，或作庄简。